b'\n_START_ARTICLE_\nOman el\xc3\xa4m\xc3\xa4ns\xc3\xa4 sankari\n_START_SECTION_\nJuoni\n_START_PARAGRAPH_\nHomer Wells (Maguire), adoptoimaton orpo, on elokuvan keskeisin henkil\xc3\xb6. Homer kasvoi Tohtori Wilbur Larchin (Caine) johtamassa orpokodissa. Larch uskoo tekev\xc3\xa4ns\xc3\xa4 \xe2\x80\x9dHerran ty\xc3\xb6t\xc3\xa4\xe2\x80\x9d abortoidessaan salaa. H\xc3\xa4n kouluttaa Homeria gynekologian ja aborttien maailmaan holhoavaan tyyliin._NEWLINE_Homer p\xc3\xa4\xc3\xa4tt\xc3\xa4\xc3\xa4 j\xc3\xa4tt\xc3\xa4\xc3\xa4 orpokodin ja l\xc3\xa4hte\xc3\xa4 Candy Kendallin (Theron) ja Wally Worthingtonin (Rudd) kanssa. Kendall ja Worthington ovat nuoripari, joka ty\xc3\xb6skentelee Worthingtonin omenatarhassa. Wally l\xc3\xa4htee toiseen maailmansotaan, mutta h\xc3\xa4nen koneensa ammutaan alas Burmassa. Homerilla ja Candyll\xc3\xa4 on suhde, sill\xc3\xa4 he luulevat Wallyn olevan kuollut. Wally l\xc3\xb6ydet\xc3\xa4\xc3\xa4n kuitenkin el\xc3\xa4v\xc3\xa4n\xc3\xa4 ja tuodaan takaisin kotiin Homerin harmiksi._NEWLINE_Herra Rose ryhmineen ty\xc3\xb6skentelee omenakauden aikana Worthingtoneiden omenatarhassa. Herra Rosen tyt\xc3\xa4r Rose Rose tulee raskaaksi is\xc3\xa4lleen ja Homer suorittaa abortin. Lopulta Homer p\xc3\xa4\xc3\xa4tt\xc3\xa4\xc3\xa4 palata orpokotiin Tohtori Larchin kuoltua uudeksi esimieheksi._NEWLINE_Aikarajoitteiden takia elokuva j\xc3\xa4tt\xc3\xa4\xc3\xa4 monia romaanin osia k\xc3\xa4sittelem\xc3\xa4tt\xc3\xa4. Kaksi p\xc3\xa4\xc3\xa4hahmoa Melony (toinen orpo) ja Angel (Candyn ja Homerin salalapsi) puuttuvat elokuvasta kokonaan.\n_START_SECTION_\nMuita tunnustuksia\n_START_PARAGRAPH_\nThe New York Timesin kriitikot valitsivat Oman el\xc3\xa4m\xc3\xa4ns\xc3\xa4 sankarin vuonna 2004 yhdeksi kaikkien aikojen tuhannesta parhaasta elokuvasta maailmassa.'